CELEX: 62021TN0666
Language: ro
Date: 2021-10-15 00:00:00
Title: Cauza T-666/21: Acțiune introdusă la 15 octombrie 2021 – Società Navigazione Siciliana/Comisia

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/41
            
         
      Acțiune introdusă la 15 octombrie 2021 – Società Navigazione Siciliana/Comisia
      (Cauza T-666/21)
      (2022/C 2/57)
      Limba de procedură: italiana
      
         Părțile
      
      
         Reclamantă: Società Navigazione Siciliana SCpA (Trapani, Italia) (reprezentanți: R. Nazzini, F. Ruggeri Laderchi, C. Labruna și L. Calini, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea în parte a deciziei din 17 iunie 2021, în măsura în care a considerat Società Navigazione Siciliana SCpA ca beneficiară a unui ajutor ilegal rezultat din scutirile fiscale prevăzute de legea din 2010 și a dispus recuperarea acestora de către statul italian;
               
            
                  —
               
               
                  obligarea Comisiei la despăgubirea prejudiciilor, astfel cum sunt cuantificate și urmează să fie cuantificate într-o etapă ulterioară (și eventuală) a procedurii;
               
            
                  —
               
               
                  obligarea Comisiei la plata cheltuielilor de judecată din prezenta procedură.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe identificarea eronată a beneficiarului ajutorului – Încălcarea legii
                  
                              —
                           
                           
                              În această privință, se invocă faptul că decizia din 17 iunie 2021 este viciată de o eroare vădită de interpretare și de aplicare a reglementării europene, în măsura în care Comisia a considerat Società Navigazione Siciliana SCpA (și nu Siremar) ca fiind beneficiarul ajutorului considerat incompatibil cu reglementarea europeană în ceea ce privește plata taxei de înregistrare pentru achiziționarea ramurii de activitate Siremar.
                           
                        
            
                  2.
               
               
                  Al doilea motiv, întemeiat pe compatibilitatea ajutorului cu derogarea prevăzută la articolul 106 alineatul (2) TFUE – Încălcarea legii – Încălcarea obligației de motivare
                  
                              —
                           
                           
                              Se invocă în această privință că decizia din 17 iunie 2021 este în orice caz viciată de o eroare vădită de interpretare și de aplicare a reglementării europene, precum și de încălcarea obligației de motivare care revine pârâtei, în măsura în care Comisia – fără a efectua nicio analiză în această privință – a exclus compatibilitatea ajutorului în favoarea Società Navigazione Siciliana SCpA cu derogarea prevăzută la articolul 106 alineatul (2) TFUE pentru serviciile de interes economic general (SIEG).